[{"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "Kiel lerni lingvon? Kiel bebo!"}, {"text_idx": "#000007", "text": "Estas malfacile scii la dezirojn de beboj. Ili ne povas paroli, promeni au\u0306 klarigi pri kio ili pensas. Tamen, novnaskitoj komencas akiri lingvajn spertojn longe antau\u0306 ol ili komencas paroli. Ili akiras tiujn spertojn tre rapide. Kompare kun plenkreskuloj, beboj kapablas lerni iun ajn lingvon facile."}, {"text_idx": "#000008", "text": "Per novaj teknologioj kaj esplor-metodoj, sciencistoj nun konstatas, ke beboj kapablas lerni iun ajn lingvon de la mondo. Ili rilatas kun aliaj homoj, au\u0306skultas kaj observas iliajn movojn tre atente. Tiel ili sukcesas rapide lerni la lingvojn, kiujn ili plej ofte au\u0306das."}, {"text_idx": "#000009", "text": "Ekzistas c\u0302irkau\u0306 6 000 sonoj en c\u0302iuj lingvoj de la mondo, sed ne c\u0302iu lingvo uzas c\u0302iun sonon. Ekzemple, Esperanto kaj la japana havas nur kvin vokalojn. Aliaj lingvoj havas multe pli, ekzemple la sveda havas dek sep vokalojn. Plenkreskuloj povas au\u0306di nur la sonojn de la lingvoj, kiujn ili parolas flue. Al japano, ekzemple, la sonoj de la literoj R kaj L sonas simile. Do japano malfacile au\u0306das la diferencon inter \"rando\" kaj \"lando\"."}, {"text_idx": "#000010", "text": "Esploroj montras, ke g\u0302is ses monatoj beboj kapablas distingi c\u0302iujn sonojn de c\u0302iuj lingvoj de la mondo. Sed post proksimume ses monatoj, la cerbo koncentrig\u0302as pri la plej oftaj sonoj, kiujn g\u0302i au\u0306das. Post tio, infanoj komencas reagi nur al la sonoj de la lingvo, kiun ili au\u0306das plej ofte. Simile, pli ag\u0302aj beboj komencas internigi la regulojn de siaj denaskaj lingvoj, ekzemple ili lernas, ke la vorto \"mang\u0302o\" havas malsaman funkcion ol \"mang\u0302i\"."}, {"text_idx": "#000011", "text": "Sciencistoj aparte interesig\u0302as pri la cerboj de homoj, kiuj flue parolas pli ol unu lingvon. Estas malfacile atingi tion post la ag\u0302o de proksimume sep jaroj. Je tiu ag\u0302o, la kapablo rekoni malsamajn sonojn malfortig\u0302as. Estas pli malfacile enmemorigi novajn sonojn. La cerbo devas multe pli labori por konstrui novajn vortrilatojn."}, {"text_idx": "#000012", "text": "Por gejunuloj kaj plenkreskuloj, kiuj deziras lerni novajn lingvojn, la esploroj pri beba lingvo-akirado povas doni utilajn konsiletojn. Ekzemple estas preferinde, ke lernantoj parolu la novan lingvon kun realaj homoj, anstatau\u0306 au\u0306skulti registritajn interparoladojn au\u0306 lecionojn. Kiam bebo au\u0306skultas realajn parolantojn, multaj partoj de g\u0302ia cerbo vigle reagas al la sonoj kaj al aliaj agoj de la parolantoj. Lau\u0306 esploroj, kiam beboj televidas, ili rigardas kun granda intereso, sed la cerbo estas aktiva en malpli da lokoj, kaj la aktiveco en tiuj lokoj estas malpli forta. Povas esti, ke la lernado estas malpli efika. Televidado malpli stimulas la cerbon ol interhoma rilatado!"}, {"text_idx": "#000014", "text": "cerbo: tio interne de la kapo, per kio oni pensas."}, {"text_idx": "#000019", "text": "Mi utiligas la artikolon por kurso de komencantoj. Dankon!"}, {"text_idx": "#000020", "text": "@Ilia Dewi Mi g\u0302ojas, ke vi trovas g\u0302in utila! Mi esperas, ke la lernantoj g\u0302uis/os la artikolon."}, {"text_idx": "#000027", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]